Tanssii tähtien kanssa (9. tuotantokausi)

Tanssii tähtien kanssa -televisiosarjan yhdeksäs tuotantokausi esitettiin MTV3-kanavalla syksyllä 2014. Ohjelma perustuu formaattiin Dancing with the Stars, jossa julkisuuden henkilöt opettelevat tansseja ammattilaistanssijoiden opastuksella, ja viikoittain yksi pari putoaa kilpailusta. Kilpailun tähtiparit julkistettiin 27. elokuuta 2014. 

Tuotantokauden ensimmäinen jakso, jossa esiteltiin tulevan kauden parit, esitettiin sunnuntaina 14. syyskuuta 2014. Ensimmäinen suora lähetys nähtiin 21. syyskuuta 2014, ja ensimmäinen pari tippui kilpailusta viikkoa myöhemmin. Finaalilähetys nähtiin 23. marraskuuta 2014 ja viikkoa myöhemmin kauden päätti TTK Unicef -hyväntekeväisyyslähetys.

Kilpailun juontajina jatkoivat Vappu Pimiä ja Mikko Leppilampi. Kilpailun tuomaristossa tapahtui kuitenkin muutoksia, sillä kolmannelta kaudelta (2008) saakka tuomarina toiminut Helena Ahti-Hallberg ei jatkanut tehtävässään. Yhdeksännellä kaudella tuomaristossa jatkoivat sarjassa alussa asti olleet Jukka Haapalainen ja Jorma Uotinen. Maallikkotuomarina toimi Krisse Salminen, ja lisäksi tuomaristossa nähtiin viikoittain vaihtuva vieraileva tuomari.

Kilpailijat 
''Katso myös: Luettelo televisiosarjan Tanssii tähtien kanssa kilpailijoista

Lähetykset

Pistetaulukko 
Vihreä luku tarkoittaa viikon parasta pistemäärää.
Punainen luku tarkoittaa viikon huonointa pistemäärää. 
Taustavärit:
 (pari, joka putosi)
 (kilpailun voittajat) 
 (kilpailun 2. sija)
 (kilpailun 3. sija)

1 Tommi Evilä ei kilpaillut kolmannessa suorassa lähetyksessä esikoispoikansa syntymän vuoksi. Kilpailun säännöt sallivat kilpailijalta poisjäännin yhdestä jaksosta syksyn aikana, mikäli kyseessä ovat ”pakottavat henkilökohtaiset syyt”.

Tanssitaulukko 

 Kunkin parin eniten tuomaripisteitä kerännyt tanssi on vihreällä taustalla.
 Kunkin parin vähiten tuomaripisteitä kerännyt tanssi on punaisella taustalla.

Juontajat ja tuomarit

Juontajat 
Kilpailun juonsivat neljänneltä tuotantokaudelta (2009) juontajana toiminut Vappu Pimiä ja viidenneltä tuotantokaudelta (2010) juontajana toiminut Mikko Leppilampi. Aikaisempien vuosien tapaan Leppilampi toimii juontajana tanssisalin puolella ja Pimiä haastattelee pareja takahuoneessa.

Tuomarit 
Kilpailun tuomareina toimivat alusta asti mukana olleet Jukka Haapalainen ja Jorma Uotinen. Tällä kaudella ammattituomarina ei toiminut edellisten kausien tapaan Helena Ahti-Hallberg, vaan hänet korvasi koomikko ja ohjelman seitsemännen tuotantokauden voittaja Krisse Salminen. Lisäksi tuomaristossa nähtiin viikoittain vaihtuva tuomari.

 Vieraileva tuomari ensimmäisessä suorassa lähetyksessä: kansanedustaja Jutta Urpilainen
 Vieraileva tuomari toisessa suorassa lähetyksessä: Duudsonit-jäsen Jukka Hildén
 Vieraileva tuomari kolmannessa suorassa lähetyksessä: näyttelijä Martti Suosalo
 Vieraileva tuomari neljännessä suorassa lähetyksessä: näyttelijä-tanssija Emil Hallberg, Helena Ahti-Hallbergin poika
 Vieraileva tuomari viidennessä suorassa lähetyksessä: iskelmälaulaja Katri Helena
 Vieraileva tuomari kuudennessa suorassa lähetyksessä: oopperalaulaja Lilli Paasikivi
 Vieraileva tuomari seitsemännessä suorassa lähetyksessä: poplaulaja Robin
 Vieraileva tuomari kahdeksannessa suorassa lähetyksessä: liikemies-yrittäjä Hjallis Harkimo
 Vieraileva tuomari yhdeksännessä suorassa lähetyksessä: tanssija Sirpa Suutari-Jääskö, Jukka Haapalaisen vaimo
 Vieraileva tuomari kymmenennessä suorassa lähetyksessä: iskelmälaulaja Jari Sillanpää

Lähteet

Aiheesta muualla 
 Sarjan kotisivut

Dancing with the Stars
Tuotantokaudet